ROMÂNIA
JUDEȚUL PRAHOVA
COMUNA BUCOV
CONSILIUL LOCAL
                                                 HOTĂRÂREA Nr. 54/22.05.2026
privind încheierea unui contract de prestări servicii cu o societate specializată în domeniul securității și sănătății în muncă, în vederea asigurării unui coordonator în materie de securitate și sănătate în muncă pentru fiecare șantier
Consiliul Local al Comunei Bucov, întrunit în ședință extraordinară la data de 22 mai 2026,
Având în vedere:
1. Referatul de aprobare al Primarului nr. 12735/19.05.2026;
1. Raportul compartimentului de specialitate nr. 12736/19.05.2026;
1. Prevederile Legii nr. 319/2006 a securității și sănătății în muncă, cu modificările și completările ulterioare;
1. Prevederile H.G. nr. 300/2006 privind cerințele minime de securitate și sănătate pentru șantierele temporare sau mobile;
1. Prevederile Legii nr. 98/2016 privind achizițiile publice, cu modificările și completările ulterioare;
1. Prevederile art. 129 alin. (2) lit. d), alin. (7) lit. k), precum și ale art. 139 alin. (3) din O.U.G. nr. 57/2019 privind Codul administrativ, cu modificările și completările ulterioare;
În temeiul art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,
                                                   HOTĂRĂȘTE:
Art. 1 Se aprobă încheierea unui contract de prestări servicii cu o societate specializată în domeniul securității și sănătății în muncă, în vederea asigurării serviciilor de coordonare în materie de securitate și sănătate în muncă pentru fiecare șantier aflat în administrarea sau în responsabilitatea UAT Comuna Bucov.



Art. 2 Serviciile prevăzute la art. 1 vor include, fără a se limita la:
1. desemnarea unui coordonator SSM pentru faza de proiectare și/sau execuție, după caz;
1. verificarea respectării măsurilor de securitate și sănătate în muncă pe șantier;
1. întocmirea și actualizarea documentațiilor specifice;
1. participarea la ședințele de coordonare și verificare a lucrărilor;
1. monitorizarea respectării legislației aplicabile în domeniul securității și sănătății în muncă.
Art. 3 Achiziția serviciilor se va realiza cu respectarea prevederilor legislației privind achizițiile publice.
Art. 4 Se mandatează Primarul Comunei Bucov, domnul Savu Ion, pentru semnarea contractului de prestări servicii și pentru îndeplinirea tuturor formalităților necesare ducerii la îndeplinire a prezentei hotărâri.
Art. 5 Cheltuielile aferente serviciilor prevăzute în prezenta hotărâre vor fi suportate din bugetul local, în limita fondurilor aprobate cu această destinație.
Art. 6 Prezenta hotărâre se comunică:
1. Primarului Comunei Bucov;
1. Compartimentului achiziții publice;
1. Compartimentului investiții/urbanism;
1. Instituției Prefectului – Județul Prahova;
1. Oricăror alte instituții interesate.
Președinte de ședință, 
Nicolescu Nicolae
Contrasemnează,  
SECRETAR GENERAL,
Nae Florentina Cristina






